ΤΕΛΕΥΤΑΙΑ ΕΝΗΜΕΡΩΣΗ 19:52

Εμφανίστηκε το απόγευμα στο Α΄τμήμα τροχαίας νοτιοανατολικής Αττικής, στο Ελληνικό, ο ιδιοκτήτης της μαύρης Corvette που τα ξημερώματα της Τετάρτης παρέσυρε και σκότωσε στην Γλυφάδα τον 25χρονο μοτοσυκλετιστή. Ο ιδιοκτήτης του αυτοκινήτου εμφανίστηκε με τη δικηγόρο του, ανέφερε ότι αυτός οδηγούσε το αυτοκίνητο και αυτή την ώρα δίνει κατάθεση.

Σημειώνεται, ότι ο οδηγός είχε αναπτύξει πολύ μεγάλη ταχύτητα, σύμφωνα με την Τροχαία, τη στιγμή που παρέσυρε τον νεαρό μοτοσικλετιστή, στη λεωφόρο Βουλιαγμένης, ενώ μετά το τραγικό δυστύχημα εγκατέλειψε το αυτοκίνητο και εξαφανίστηκε, αφήνοντας αβοήθητο στον δρόμο τον 25χρονο.

Παράλληλα, διερευνάται εάν λίγο πριν από το δυστύχημα ο οδηγός του αυτοκινήτου έκανε "κόντρες" στη λεωφόρο Βουλιαγμένης με άλλον οδηγό.

Με πληροφορίες από ΑΠΕ-ΜΠΕ



